Dinar

El dinar ye la moneda de dellos estaos del mundu, la mayoría d'ellos son de llingua árabe o qu'antiguamente formaron parte del Imperiu Otomanu, yá qu'históricamente foi usáu en tierres musulmanes. La pallabra "dinar" (دينار n'árabe y en persa) tien el mesmu orixe que'l dineru, yá que deriva del denariu del Imperiu Romanu.

El dinar yera una antigua moneda musulmana d'oru que s'entamó a acuñar a fines del sieglu VII n'Al-Andalus, y que tenía un pesu que, según les dómines, oscilaba ente los 4,25 gramos y los 3,85 g. Nos sos entamos imitaba los modelos bizantinos, pero ceo adquirió calter propiu y definíu, fasta'l puntu que foi imitáu fuera de los territorios califales.

Estaos qu'usen anguaño'l dinar como moneda:

Arxelia: el dinar arxelín
Baḥréin: el dinar de Baḥréin
Irán: el rial iranín divídese en 100 dinares
Iraq: el dinar iraquín
Xordania: el dinar xordanu
Kuwait: el dinar kuwaitianu
Libia: el dinar libiu
Macedonia: el dinar macedoniu
Serbia: el dinar serbiu
Sudán: el dinar sudanés (enantes utilizaba la llibra sudanesa)
Tunicia: el dinar tunecín

Estaos y territorios qu'usaron el dinar comu moneda:

Abu Dhabi: el dinar d'Abu Dhabi
Federación d'Arabia del Sur: el dinar d'Arabia del Sur
Croacia: el dinar croata
Yeme del Sur: el dinar yemenín
Yugoslavia: el dinar yugoslavu
República de la Krajina Serbia: el dinar reformáu de la Krajina
República Serbia: el dinar de la República Serbia

 Referencies 

 Enllaces esternos 

Categoría:Monedes